ท้องไม่พร้อม วันที่9 ฮอร์โมนตั้งครรภ์ที่แท้งพึ่งหมดไปแล้ววันที่16เผลอไปมีเพศสัมพันธ์แต่ใส่ถุงยางอนามัยแล้ววันที่17เริ่มกินยาคุมรายเดือนแบบ28เม็ด ทานมาได้ 7 เม็ดแล้ว เกิดอาการใจเต้นแรงรู้สึกได้ ร้องไห้ เครียด ปวดหัว อ้วก เหมือนจะมีไข้อ่อนๆด้วยค่ะ จับตรงท้องแล้วรู้สึกเต้นเหมือนชีพจร กลัวท้องมากเลยค่ะ ไม่อยากท้อง วันที่ 23 ตรวจแล้วขึ้น1ขีดค่ะ มีอาการคันในช่องคลอด แสบ ปวดท้องน้อย บางครั้งก็ลามไปตรงสะโพกค่ะกลัวท้องมากเลยค่ะ ควรทำไงคะ
สวัสดีค่ะ หากเพิ่งแท้งไป ก็จะมีโอกาสตั้งครรภ์ได้ภายในเวลาไม่นาน หากมีเพศสัมพันธ์ อย่างไรก็ตาม หากได้ใส่ถุงยางอนามัยป้องกัน โอกาสในการตั้งครรภ์ก็มีน้อยอยู่ และหากได้เริ่มทานยาคุมกำเนิด โดยทานมา 7 วันแล้ว ยาคุมก็จะออฤทธิ์ในการป้องกันการตั้งครรภ์ได้แล้วค่ะสำหรับอาการใจเต้นแร้ง ร้องไห้ เครียด ปวดหัว อาเจียน เหมือนจะมีไข้ที่เป็นอยู่ ไม่ใช่อาการของการตั้งครรภ์ เพราะอาการของการตั้งครรภ์จะเกิดหลังจากที่มีการปฏิสนนธิไปแล้วอย่างน้อย 4 สัปดาห์ขึ้นไปค่ะ ดังนั้น อาการที่เป็นอยู่ จึงอาจเกิดจากการมีความเครียด วิตกกังวล หรือเป็นผลข้างเคียงของยาคุมก็ได้ ซึ่งหากอาการเป็นมาก แนะนำควรหยุดทานยาคุมไปก่อน หากอาการยังไม่ดีขึ้น ก็ควรไปพบแพทย์เพื่อตรวจหาสาเหตุค่ะส่วนอาการคันในช่องคลอด แสบ ปวดท้องน้อย อาจเกิดจากมีการติดเชื้อในช่องคลอด หรือมีมดลูกอักเสบร่วม ซึ่งมักเกิดจากการที่รีบมีเพศสัมพันธ์หลังการแท้งไป ดังนั้น หากอาการเป็นมาก แนะนำควรหยุดทานยาคุมไปก่อน หากอาการไม่ดีขึ้น ก็ควรไปพบแพทย์ดังที่แนะนำค่ะสำหรับเรื่องการตรวจหาการตั้งครรภ์นั้น ควรตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ ดังนั้น การตรวจในวันที่ 23 ธ.ค.ถือว่าเร็วไปที่จะตรวจพบได้ อย่างไรก็ตาม อาการที่เป็นอยู่ ไม่ใช่อาการของการตั้งครรภ์ดังกล่าวไปค่ะ